ΓΡΑΠΤΗ ΕΡΩΤΗΣΗ E-3449/02

υποβολή: Glyn Ford (PSE) προς την Επιτροπή

(6 Δεκεμβρίου 2002)

Θέμα: Χορήγηση αδειών σε βιοτεχνολόγους

Λαμβάνονταςπόψη τον αυξανόμενο κίνδυνο που συνεπάγεται η κατάχρηση των τελευταίων επιτευγμάτων της βιοτεχνολογίας, δύναται να αναφέρει η Επιτροπή εάν σκοπεύει να καταστήσειποχρεωτική τη λήψη επαγγελματικής άδειας σε όσους εργάζονται στον τομέα αυτόν αφού προηγουμένως συμφωνήσουν ναπογράψουν ένα είδος Όρκου του Ιπποκράτη ο οποίος να τους δεσμεύει να εργάζονται εντός σαφώς καθορισμένων ρυθμιστικών πλαισίων·

Απάντηση του κ. Busquin εξ ονόματος της Επιτροπής

(22 Ιανουαρίου 2003)

Το Ευρωπαϊκό Συμβούλιο της Στοκχόλμης ζήτησε από την Επιτροπή να εξετάσει τα μέτρα που απαιτούνται προκειμένου να αξιοποιηθεί το πλήρες δυναμικό της βιοτεχνολογίας, ενώ παράλληλα θα διασφαλιστεί ότι οι συγκεκριμένες εξελίξεις λαμβάνουν χώρα κατά τρόπογιή και ασφαλή για τους καταναλωτές και το περιβάλλον, καθώς και σε πλήρη συμμόρφωση με τοφιστάμενο νομοθετικό πλαίσιο.

Τόσο η Επιτροπή, όσο και τα κράτη μέλη, έχουν θεσπίσει κανόνες ασφαλείας ή θεσπίζουν αυτή τη στιγμή τέτοιου είδους κανόνες, καθώς αναπτύσσεται η τεχνολογία, προκειμένου να διασφαλίσουν ότι η βιοτεχνολογία εφαρμόζεται κατά τρόπο ασφαλή για τους καταναλωτές και το περιβάλλον. Παραδείγματα αυτών των κανόνων είναι η οδηγία 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΚ(1) του Συμβουλίου.

Η ανακοίνωση της Επιτροπής Βιοεπιστήμες και Βιοτεχνολογία — Μια στρατηγική για την Ευρώπη(2)πογραμμίζει την ανάγκη να διασφαλισθεί ότι η ανάπτυξη των βιοεπιστημών και της βιοτεχνολογίας εναρμονίζεται με τις ηθικές αξίες και τους σκοπούς της κοινωνίας. Μεταξύ άλλων προτείνεται να εκπονηθούν ηθικές κατευθυντήριες γραμμές / πρότυπα ή βέλτιστες πρακτικές για την έρευνα των αρχέγονων πολυδύναμων κυττάρων, την ξενομεταμόσχευση, κ.λπ. Τέτοιου είδους κατευθυντήριες γραμμές μπορούν, κατά περίπτωση, να λάβουν τη μορφή αυτορυθμιζόμενων πρωτοβουλιών εντός της επιστημονικής κοινότητας και του κλάδου. Προκειμένου να διασφαλισθεί ότι στην έρευνα που χρηματοδοτείται από την Κοινότητα στον τομέα της βιοτεχνολογίας λαμβάνονταιπόψη τα ηθικά ζητήματα, έχει καθοριστεί ένα δεοντολογικό πλαίσιο στις αποφάσεις για τη θέσπιση του Έκτου Προγράμματος-Πλαισίου και στα ειδικά προγράμματα. Επιπλέον, η Επιτροπή έχει αναλάβει την πρωτοβουλία να διασφαλίσει ότι η ανάλυση των ηθικών, κοινωνικών και νομικών πτυχών θα καταστεί αναπόσπαστη δραστηριότητα κατά τη διεξαγωγή της έρευνας που χρηματοδοτείται από την Κοινότητα στο πλαίσιο της Προτεραιότητας 1 Βιοεπιστήμες, γονιδιωματική και βιοτεχνολογία και της Προτεραιότητας 5 Ποιότητα και ασφάλεια τροφίμων.

Η Επιτροπή δίνει μεγάλη προσοχή στην ασφάλεια και στις ηθικές πτυχές της έρευνας στον τομέα της βιοτεχνολογίας, καθώς και στις πιθανές εφαρμογές της. Η Επιτροπή εξετάζει συνεχώς την ανάγκη ανάληψης πρωτοβουλιών, όπου κρίνεται σκόπιμο, προκειμένου να ρυθμιστεί η χρήση των νέων τεχνολογιών. Η άποψη της Επιτροπής είναι ότι στον τομέα της έρευνας, ο οποίος εξελίσσεται διαρκώς, είναι σωστότερο να ρυθμιστεί η χρήση της βιοτεχνολογίας από το να ληφθούν ρυθμιστικά μέτρα για τους χρήστες της βιοτεχνολογίας και τους συντελεστές της έρευνας.

(1) ΕΕ L 106 της 17.4.2001.

(2) COM(2002)27 τελικό.